ai4bharat/Pralekha huggingface dataset:
وزیراعظم کا دفتر
وزیر اعظم نے ایشیائی کھیلوں میں بھارت کے لیے پہلا سونے کا تمغہ جیتنے پر نشانوں بازوں کی ستائش کی
وزیر اعظم جناب نریندر مودی نے ، ایشیائی کھیل 2022 ء میں سونے کا تمغہ جیتنے پر 10 میٹر ایئر رائفل مقابلے میں مردوں کی ٹیم کو مبارکباد دی ہے۔
وزیراعظم نے کہا ہے کہ
’’ مردوں کی 10 میٹر ایئر رائفل ٹیم کے ہمارے لاجواب نشانے باز رودرنکش پاٹل، دویانش پنوار، اور ایشوری پرتاپ تومر نے حیرت انگیز طور پر شاندار کارکردگی کا مظاہرہ کرتے ہوئے ، طلائی تمغہ جیتا ہے اور انہوں نے عالمی ریکارڈ توڑتے ہوئے ایسا کیا ہے ۔ ‘‘
وزیر اعظم مودی نے چیمپئنز کو ، ان کی مہارت اور عزم کے شاندار مظاہرہ کے لیے سلام پیش کیا اور ان کے نئی بلندیوں تک پہنچنے کے لیے نیک خواہشات کا اظہار کیا ۔
سٹرک ٹرانسپورٹ اور شاہراہوں کی وزارت
رکشا منتری جناب راج ناتھ سنگھ نے جناب نتن گڈکری کی موجودگی میں ڈی آر ڈی او بھون میں اے-سیٹ میزائل ماڈل کی نقاب کشائی کی
نئی دلی، 16؍ نومبر،رکشا منتری جناب راج ناتھ سنگھ نے سڑک ٹرانسپورٹ اور شاہراہوں کے وزیر جناب نتن گڈکری اور ڈی ڈی آراینڈ ڈی کے سکریٹری اور ڈی آر ڈی او کے چیئرمین، ڈاکٹر جی ستیش ریڈی کی موجودگی میں ڈی آر ڈی او بھون کے احاطے میں نصب اینٹی سیٹ لائٹ ، میزائل کی نقاب کشائی کی۔
‘‘ مشن شکتی’’ ملک کا پہلا اینٹی- سیٹلائٹ  میزائل ٹیسٹ تھا، جسے27 مارچ، 2019 کو اڈیشہ کے ڈاکٹر اے پی جے عبدالکلام جزیرے سے کامیابی کے ساتھ لانچ کیا گیا تھا۔ یہاں زمین کے نچلے مدار میں میں ایک تیزی سے متحرک انڈین آربٹنگ ٹارگیٹ سیٹلائٹ کو صد فیصد درستگی کے ساتھ چھوڑ دیا گیا ۔ یہ انتہائی پیچیدہ مشن تھا، جسے قابل ذکر درستگی کے ساتھ انتہائی تیز رفتاری سے نصب کیا گیا تھا۔
‘مشن شکتی’ کی کامیابی نے بھارت کو پوری دنیا میں ایسا چوتھا ملک بنا دیا، جو باہری خلاء میں اپنی املاک کا تحفظ کرنے کا اہل ہے۔
اس موقع پر، رکشا منتری راج ناتھ سنگھ نے سائنسدانوں کی ٹیم کی اس اختراعی تکمیل کیلئے سراہنا کی۔
ڈی ڈی آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے بتایا کہ اے-سیٹ ماڈل کی تنصیب سے ڈی آر ڈی او برادری کی حوصلہ افزائی ہوگی اور وہ مستقبل میں اس طرح کے چیلنج بھرے مزید کئی مشن انجام دے گی۔
بجلی کی وزارت
این ٹی پی سی رینیوایبل اینرجی لمیٹڈ نے راجستھان سرکار کے ساتھ مفاہمت نامے پر دستخط کیے
راجستھان میں 10 جی ڈبلیو الٹرا میگا رینیو ایبل اینرجی پاور پارک کی تعمیر کےلیے مفاہمت نامہ
نئی دہلی،02 جولائی ، 2022/ این ٹی پی سی گروپ نے 2032 تک 60 جی ڈبلیو کا قابل تجدید توانائی کی صلاحیت کا نشانہ مقرر کیا ہے۔ اس نشانے کو حاصل کرنے کی جانب ایک قدم کے طور پر این ٹی پی سی رینیوایبل لمیٹڈ جو این ٹی پی سی کی ایک ذیلی کمپنی ہے اس نے راجستھان سرکار کے ساتھ ایک مفاہمت نامے پر دستخط کیے ہیں جس کا مقصد راجستھان میں دس گیگاواٹ الٹرا میگا قابل تجدید توانائی کے بجلی پارک تعمیر کرنا ہے۔
مفاہمت نامے پر دستخط کی یہ تقریب جے پور میں یکم جولائی 2022 کو منعقد ہوئی۔ اس تقریب میں راجستھان کے وزیر توانائی جناب بھنور سنگھ بھاٹی بھی موجود تھے۔ مفاہمت نامے کا تبادلہ جناب بھاسکر اے ساونت ، پرنسپل سکریٹری توانائی، راجستھان سرکار اور جناب موہت بھارگو ، چیف ایگزکٹیو افسر ، این ٹی پی سی آر ای ایل، جناب ٹی روی کانت، چیئرمین ، آر آر ای سی ایل، جناب انل ڈھکا، ایم ڈی، آر آر ای سی ایل، جناب راجیو گپتا، سی جی ایم، این ٹی پی سی آر ای ایل اور راجستھان سرکار و این ٹی پی سی آر ای ایل کے دیگر افسران کی موجودگی میں کیا گیا ۔
اس مفاہمت نامے پر دستخط قابل تجدید توانائی کی صلاحیت حاصل کرنے کی جانب ایک اہم قدم ہے جو این ٹی پی سی کے اضافی مقاصد میں سے ایک ہے۔ این ٹی پی سی آر ای ایل کے قیام سے اب تک دو سال سے بھی کم مدت میں مختلف ٹینڈروں میں بولی کے ذریعے چار گیگاواٹ قابل تجدید توانائی کی صلاحیت حاصل کی ہے ۔ جو عمل درآمد کے مختلف مرحلوں م یں ہیں۔ این ٹی پی سی آر ای ایل گجرات کے رن آف کچھ میں 4.75 گیگا واٹ صلاحیت کا ایک یو ایم آر ای پی پی تعمیر کر رہی ہے اور این ٹی پی سی آر ای ایل نے آر ای پارکس اور پروجیکٹس تعمیر کرنے کے لیے ڈی وی سی کے ساتھ ایک مشترکہ پروجیکٹ پر دستخط کیے ہیں۔
۔۔۔
ش ح ۔ اس۔ ت ح ۔
U - 7163
(Visitor Counter : 91
اقلیتی امور کی وزارتت
اقلیتوں کے قومی کمیشن میں اقلیتی حقوق کا دن منایا گیا
اقلیتوں کے حقوق کا دن، جو ہر سال 18 دسمبر کو منایا جاتا ہے، 16 دسمبر 2022 کو قومی اقلیتی کمیشن میں منایا گیا۔ اقوام متحدہ نے 18 دسمبر 1992 کو مذہبی یا لسانی، قومی یا نسلی اقلیتوں سے تعلق رکھنے والے افراد کے حقوق سے متعلق بیان کو اپنایا اور اسے نشر کیا۔ اقلیتی حقوق کا دن ہندوستان میں اقلیتوں کے لیے آزادی اور مساوی مواقع کے حق کو برقرار رکھتا ہے اور ان کے حقوق کے بارے میں بیداری پیدا کرتا ہے۔
اقلیتی امور کے وزیر مملکت جناب جان بارلا نے اس تقریب میں بطور مہمان خصوصی شرکت کی، جبکہ تقریب کی صدارت قومی اقلیتی کمیشن کے چیئرمین، جناب اقبال سنگھ لال پورہ نے کی۔ قومی کمیشن برائے اقلیتی تعلیمی ادارے کے چیئرمین، جسٹس این کے جین نے اس تقریب میں بطور مہمان اعزازی شرکت کی۔ اس موقع پر قومی اقلیتی کمیشن کے نائب چیئرمین جناب کرسی کیخوشرو دیبو، جین رکن، دھنیا کمار جناپا گنڈے، مسلم رکن، سید شہزادی، بدھسٹ رکن نچن لہمو اور قومی اقلیتی کمیشن کے سینئر عہدیداران موجود تھے۔
اقلیتوں کے قومی کمیشن نے چھ اقلیتی برادریوں یعنی مسلمان، سکھ، عیسائی، بدھسٹ، جین اور زرتشت کے مختلف دانشوروں کو مدعو کیا۔ اپنی برادری کی نمائندگی کرتے ہوئے انہوں نے ہندوستان کی اقلیتوں کو درپیش مشکلات، حکومت سے اقلیتوں کی توقعات، اقلیتوں کے لیے اسکیموں اور پروگراموں میں بہتری کے لیے سفارشات شیئر کیں۔ تقریب میں ایک بین المذاہب وفد نے بھی شرکت کی۔
اپنے ریمارکس میں اقلیتی امور کے وزیر مملکت جناب جان بارلا نے تعلیم اور روزگار کے شعبوں میں اقلیتوں کی اسکیموں اور پروگراموں کے بارے میں بیداری پیدا کرنے کی ضرورت پر زور دیا۔ انہوں نے کہا کہ ‘‘اقلیتی برادریوں کے لیے حکومت کی اسکیموں کے بارے میں معلومات پھیلانے اور بیداری پیدا کرنے کی ضرورت ہے۔ اقلیتی برادریوں کے مذہبی رہنماؤں کو اس مقصد کے لیے شامل کیا جانا چاہیے کیونکہ ان کی بڑی تعداد میں سامعین تک رسائی ہے۔’’ انہوں نے مختلف برادری کے درمیان مسلسل مکالمے پر بھی زور دیا۔
اقلیتوں کے قومی کمیشن کے نائب چیئرمین جناب کرسی کیخوشرو دیبو نے کمیشن کی کوششوں پر روشنی ڈالی۔ اراکین نے اقلیتوں کی بہبود کے لیے انتھک محنت کرنے کی ضرورت پر بھی بات کی۔
اس موقع پر اقلیتی برادریوں کے نمائندوں نے بھی خطاب کیا۔ کمیشن کی طرف سے کئے گئے اقدامات کی تعریف کرتے ہوئے انہوں نے اپنی برادریوں سے متعلق کچھ مسائل کی نشاندہی بھی کی اور کمیشن سے ان پر غور کرنے کی درخواست کی۔
چیئرمین جناب اقبال سنگھ لال پورہ نے شکریہ کے کلمات ادا کئے۔ انہوں نے کہا کہ ‘‘1978 میں ہندوستان نے اقوام متحدہ سے بہت پہلے اقلیتوں کے لیے ایک قومی کمیشن قائم کرنے کا تصور پیش کیا تھا، جہاں سے یہ سب 1992 میں شروع ہوا تھا۔’’ انہوں نے مزید کہا کہ ‘‘ہم اقلیتوں کی ترقی کے لیے مذہبی رہنماؤں، ماہرین تعلیم اور سماجی کارکنوں کو شامل کرکے اقلیتی برادریوں کے افراد میں بیداری پیدا کرنے کے لیے کام کر سکتے ہیں’’ چیئرمین موصوف نے دیگر اقلیتی مسائل جیسے آنند میرج ایکٹ اور وزیر اعظم کے 15 نکاتی پروگرام پر بھی تبادلہ خیال کیا۔ انہوں نے یہ بھی یقین دلایا کہ قومی اقلیتی کمیشن مستقل بنیادوں پر مذہبی رہنماؤں سے ان کے اپنے مقامات پر ملاقات اور تفصیلی بات چیت کرے گا۔ انہوں نے کہا کہ قومی اقلیتی کمیشن ہندوستان کے تمام مذاہب کے مذہبی تہواروں کو بھی باقاعدگی سے مناتا ہے۔
اس موقع پر کمیشن نے مذہبی، لسانی اور دیگر اختلافات سے بالاتر ہوکر معاشرے میں امن اور فرقہ وارانہ ہم آہنگی کی بحالی اور ہندوستان میں اقلیتی برادریوں کے حقوق کی حفاظت کرتے ہوئے ان کے وقار کو برقرار رکھنے کے لیے کام کرنے کے اپنے عہد کا اعادہ کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 353
وزیراعظم کا دفتر
وزیراعظم 20جنوری کو پردھان منتری آواس یوجنا-گرامین کے تحت اترپردیش کے 6 لاکھ سے زیادہ مستفیدین کو مالی امداد جاری کریں گے
نئی دہلی:19،جنوری، 2021:وزیراعظم جناب نریندر مودی، 20 جنوری 2021 کو دوپہر 12 بجے ویڈیو کانفرنس کے ذریعے منعقدہ ایک پروگرام میں اترپردیش کے 6.1 لاکھ مستفیدین کو پردھان منتری آواس یوجنا-گرامین  کے تحت تقریباً 2691 کروڑ روپئے مالی امداد جاری کریں گے۔ اس موقع پر دیہی ترقیات کے مرکزی وزیر اور اترپردیش کے وزیراعلیٰ بھی موجود رہیں گے۔ مالی امداد حاصل کرنے والوں میں 5.30 لاکھ ایسے مستفیدین ہوں گے جنہیں مالی امداد کی پہلی قسط حاصل ہوگی جبکہ 80 ہزار مستفیدین ایسے ہوں گے جنہیں دوسری قسط ملے گی اور جنہیں پی ایم اے وائی- جی کے تحت پہلی قسط پہلے ہی دی جاچکی ہے۔
پردھان منتری آواس یوجنا-گرامین
وزیراعظم نے ‘‘2022 تک سبھی کو گھر’’دیے جانے کا اعلان کیا تھا، جس کے لئے 20 نومبر 2016 کو فلیگ شپ پروگرام پی ایم اے وائی-جی کا آغاز کیا گیا تھا۔ اس پروگرام کے تحت اب تک 1.26 کروڑ گھر پہلے ہی تعمیر کیے جاچکے ہیں۔ پی ایم اے وائی –جی کے تحت میدانی علاقوں میں ہر مستحق فرد کو گھر بنانے کیلئے 1.20 لاکھ روپئے جبکہ پہاڑی علاقوں کے لوگوں کو 1.30 لاکھ روپئے کی مالی امداد فراہم کی جاتی ہے۔
پی ایم اے وائی-جی کے مستفیدین کو گھر کے علاوہ مہاتما گاندھی قومی دیہی روزگار گارنٹی اسکیم  کے تحت غیرہنرمند مزدور کی اجرت دی جاتی ہے۔ ساتھ ہی بیت الخلاء کی تعمیر کیلئے سوچھ بھارت مشن – گرامین ، ایم جی این آر ای جی ایس یا دیگر وسائل سے 12000 روپئے کی مالی مدد دی جاتی ہے۔ اس اسکیم کو مرکزی حکومت اور ریاستی حکومتوں نیز مرکز کے زیر انتظام علاقوں کی حکومتوں کی دیگر اسکیموں کے ساتھ بھی جوڑا گیا ہے۔ اس کے تحت مستفیدین کو ایل پی جی کنکشن کا فائدہ دینے کیلئے اُجولا یوجنا بجلی کنکشن اور صاف ستھرے پینے کے پانی تک رسائی کیلئے جل جیون مشن وغیرہ کو اس میں شامل کیا گیا ہے۔
ش ح۔م ع۔ ع ن
U NO:559
(
ریلوے کی وزارت
بھارتی ریلوے کے ذریعے تمام ریلوے اسٹیشنوں اور تمام مسافر بردار ریل گاڑیوں میں ابتدائی طبی امداد اور ہنگامی طبی امداد کی سہولتوں کی فراہمی
ریل گاڑیوں میں تعینات اور اسٹیشنوں پر تعینات تمام تر ہراول عملہ یعنی ٹکٹ چیک کرنے والا عملہ، ریل گاڑی سپرنٹنڈنٹ ، گارڈ ، اسٹیشن ماسٹر کو اوّلین طبی امداد فراہم کرنے کیلئے معقول تربیت فراہم کی جاتی ہے
نئیدہلی۔25؍اکتوبر۔وزارت ریلوے تمام تر ریلوے اسٹیشنوں پر اور تمام تر مسافر بردار ریل گاڑیوں میں اوّلین طبی امداد اور ہنگامی طبی امداد اور طبی سہولتوں کی فراہمی کرتی ہے اور اس کے لئے مختلف النوع ادویہ ، مرہم پٹی کے ساز وسامان ، دیگر ضروری چیزیں آکسیجن سیلنڈر اور ڈیلیوری کٹ وغیرہ پر مشتمل طبی باکس فراہم کرائے جاتے ہیں۔ مذکورہ اشیاء ریل گاڑی سپرنٹنڈنٹ / گارڈ / اسٹیشن ماسٹر / اسٹیشن سپرنٹنڈنٹ کی تحویل میں رہتی ہیں اور ان کی سفارش آل انڈیا انسٹی ٹیوٹ آف میڈیکل سائنسز نئی دہلی  نئی دہلی کے ذریعے کی جاتی ہے۔
ایسا کوئی بھی مسافر جو ریل کے سفر کے دوران بیمار پڑ جاتا ہے یا مجروح ہوجاتا ہے وہ ریل گاڑی پر تعینات عملے سے یا اسٹیشنوں پر تعینات عملے سے اوّلین طبی ا مداد فراہم کرنے کی درخواست کرسکتا ہے۔ تمام ہراول عملہ، جس کی تعیناتی ریل گاڑیوں اور ریلوے اسٹیشنوں پر رہتی ہے اور جن میں ٹکٹ چیک کرنے والا عملہ، ریل گاڑی کے سپرنٹنڈنٹ ، گارڈ ، اسٹیشن ماسٹر وغیرہ شامل ہیں، انہیں اوّلین طبی امداد فراہم کرنے کی معقول تربیت فراہم کی جاتی ہے۔ اگر اشد ترین طبی ہنگامی حالات اور امداد کی ضرورت درپیش ہو اور دوران سفر ایسا ہو تو اس صورت میں مسافر کے طور پر سفر کرنے والے ڈاکٹروں کی خدمات بھی حاصل کی جاتی ہیں۔ ایسے ڈاکٹروں کو ریل کے کرائے میں رعایت دی جاتی ہے اور ان کی شناخت علیحدہ سے ٹی ٹی ای کے پاس اور کوچ میں لگائے ریزر ویشن چارٹوں میں فراہم کی جاتی ہے۔ کسی ریلوے کے ڈاکٹر یا نجی پریکٹشنر کی دستیابی جو طبی امداد فراہم کرسکے ، کا انتظام راستے میں اگلے اسٹیشن پر بھی کیا جاتا ہے۔ اسٹیشن ماسٹروں کے پاس ریلوے / سرکاری / نجی اسپتالوں / شفاخانوں اور ایمبولینس خدمات کی ایک فہرست ہوتی ہے ، یہ وہ اسپتال اور شفاخانے ہوتے ہیں جو متعلقہ ریلوے اسٹیشنوں کے قرب وجوار میں واقع ہوتے ہیں۔ اس فہرست میں ان اسپتالوں میں دستیاب سہولتوں اور رابطے کی تفصیلات کا بھی ذکر ہوتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5480
(Visitor Counter : 55
صحت اور خاندانی بہبود کی وزارت
صحت کی مرکزی وزارت نے ، 30 کروڑکووڈ -19 ویکسین کی خوراکوں کے لئے، حیدرآباد کے میسرز بایولوجیکل – ای لمٹیڈ کے ساتھ، پیشگی انتظا م کوحتمی شکل دے دی
نئی دہلی، 03 جون2021: صحت کی مرکزی وزارت نے حیدرآباد میں قائم ویکسین کے مینوفیکچرر ،بایولوجیکل – ای کے ساتھ کووڈ-19 ویکسین کے 30 کروڑ ڈوزز کو ریزرو کرنے کے انتظامات کو حتمی شکل دے دی ہے۔ویکسین کے ان ڈوزز کو میسرز بایولوجیکل – ای ، اگست سے دسمبر 2021 کے دوران تیار کرے گی اور انہیں محفوظ رکھے گی۔ اس مقصد کے لئے صحت کی مرکزی وزرات میسرز بایولوجیکل – ای کو 1500 کروڑروپے کی پیشگی ادائیگی بھی کرے گی۔
بایولوجیکل – ای کی کووڈ -19 کی ویکسین ، مرحلہ اوّل اور مرحلہ دوم کے ٹرائلز میں اچھے نتائج دینے کے بعد اس وقت مرحلہ سوم کے کلینیکل ٹرائل سے گزر رہی ہے۔ بایولوجیکل – ای کے ذریعہ تیار کی جارہی یہ ویکسین، ایک آر بی ڈی پروٹین سب-یونٹ ویکسین ہے اور امید ہے کہ یہ آئندہ چند ماہ میں دستیاب ہوجائے گی۔
کووڈ-19 کے لئے ٹیکہ کاری سے متعلق ،قومی ماہرین کے گروپ  کے ذریعہ باقاعدہ معائنہ کے بعد ، میسرز بایولوجیکل – ای کی تجویز کا مطالعہ کیا گیا اور اس کی سفارش کی گئی ہے۔
میسرز بایولوجیکل – ای کے ساتھ انتظام ،حکومت ہند کے اس وسیع تر عز م کا ایک حصہ ہے جس کا مقصدا،ندرون ملک ویکسین تیار کرنے والوں کو ، تحقیق و ترقی  میں مدد نیز مالیاتی مدد بھی فراہم کرکے ، ان کی حوصلہ افزائی کرناہے۔
بایولوجیکل – ای کووڈ ویکسین کی امید وار ی کو ، کلینک سے قبل کے مرحلے سے لے کر مرحلہ سوم کے مطالعات تک حکومت ہند کی حمایت حاصل ہے۔ حیاتیاتی ٹکنالوجی کے محکمے نے نہ صرف 100 کروڑروپے سے زیادہ کی رقم امداد کے طور پر فراہم کرتے ہوئے مالی مدد فراہم کی ہے بلکہ اس نے فریدآباد میں قائم اپنےتحقیقی انسٹی ٹیوٹ ٹرانزیشنل صحت سائنس ٹکنالوجی کے ادارے  کے ذریعہ ،تمام چیلنجوں اور دیگر مطالعوں کو پورا کرنے کے عمل میں بایولوجیکل –ای کےساتھ ساجھیدار ی بھی کی ہے۔
اس کو حکومت ہند کے ’ مشن کووڈ سرکشا - ہندوستانی کووڈ -19 ویکسین ترقیاتی مشن ‘ کے ایک حصے کے طورپرلیا جارہا ہے ،جسے آتم نربھر 3.0 کے تیسرے وسیع پیکج کے ایک حصے کے طورپر کووڈ-19 ویکسین کی تیاری کی کاوشوں کا آغاز کرنا اور ان میں اور زور پیدا کرنے کے لئے شروع کیا گیا تھا۔
اس مشن کا مقصد شہریوں کو ایک محفوظ ،پُر اثر ، کم لاگت اور آسانی سے رسائی والی کووڈ-19 کی ویکسین فراہم کرنا ہے۔ یہ مشن کووڈ-19 ویکسین کی 6-5 امیدواریوں کی تیاری کی حمایت کررہا ہے۔ ان میں سے کچھ اب لائسنس حاصل کرنے اور عوامی صحت نظام میں متعارف کئے جانے کے قریب ہیں۔اس میں نہ صرف کووڈ-19 ویکسین کی تیاری کی کاوشوں میں تیزی پیدا کی ہے بلکہ ملک میں ایک ایسا مستحکم اول تا آخر ویکسین ترقیاتی ، حیاتیاتی نظام بھی وضع کیا ہے، جو کہ دیگر ویکسینوں کے لئے جاری اور مستقبل کی تحقیق اورترقی کی سرگرمیوں کے لئے بھی دستیاب ہوگا۔
اسٹیل کی وزارت
‘آزادی کا امرت مہوتسو’منانے کے لئے ٹیک کویسٹ کوئز کے ساتھ انجینئرس ڈے منایا گیا
‘آزادی کاامرت مہوتسو’ منانے کے لئے اور ڈاکٹر ایم وشویش وریا کا162 واں یوم پیدائش منانے کے لئے سیل- بھلائی اسٹیل پلانٹ کے فروغ انسانی وسائل کے محکمہ کے ذریعہ ایچ آر ڈی سی میں ایک منفرد کوئز‘ٹیک _کویسٹ1.0’ کاانعقاد کیا گیا ۔ ٹکنالوجی اورانجینئرنگ کے نام وقف اس آڈیو ویژوئل کوئز میں 30 دو رکنی ٹیموں نے تحریری کوالیفائنگ راؤنڈ میں حصہ لیا جن میں سے 6 ٹیمیں فائنل تک پہنچیں۔
یہ کوئز پروگرام، ایک دلچسپ انداز میں ٹکنالوجی اور انجینئرنگ کے حوالے سے معلومات شیئر کرنے کے لئے اس طرح کی تقریب منعقد کرنے کے سلسلے میں جناب ایس کے دوبے، ای ڈی  کے ذریعہ ظاہر کئے گئے ایک خیال کا نتیجہ تھا۔
امور داخلہ کی وزارت
مرکزی وزیرداخلہ جناب امت شاہ نے کہاہے کہ وزارت داخلہ نے پنجاب سرکارسے آج وزیراعظم جناب نریندرمودی کے پنجاب دورے کے دوران سکیورٹی میں رخنہ پڑنے کے واقعہ کی تفصیلی رپورٹ طلب کی ہے
جناب امت شاہ نے کہا :‘‘ وزیراعظم کے دورے میں سکیورٹی سے متعلق اس قسم کی غفلت مکمل طورپر نامنظورہے اور اس کی جوابدہی طےکی جائے گی۔’’
مرکزی وزیر داخلہ جناب امت شاہ ، نے ایک ٹویٹ میں کہاہے کہ داخلی امور کی وزارت  نے آج وزیراعظم جناب نریندرمودی کے پنجاب دورے کے دوران سکیورٹی میں رخنہ پڑنے کے واقعہ کی پنجاب سرکارسے تفصیلی رپورٹ طلب کی ہے ۔
وزیرداخلہ نے اپنے ٹویٹ میں کہاکہ :‘‘ وزارت داخلہ نے آج پنجاب میں سکیورٹی میں رخنہ پڑنے کے واقعہ کی تفصیلی رپورٹ طلب کی ہے ۔ وزیراعظم کے دورے کے دوران ان کی سکیورٹی میں اس قسم کی غفلت اورلاپروائی مکمل طورپر ناقابل قبول ہے اوراس سلسلے میں جوابدہی طے کی جائے گی ۔
نوجوانوں کے امور اور کھیل کود کی وزارت
صدرجمہوریہ ہند نے سال 2020-21 کے لیے نیشنل سروس اسکیم ایوارڈز تقسیم کیے
ہندوستان کی صدرمملکت محترمہ دروپدی مرمو نے آج راشٹرپتی بھون میں سال 2020-2021 کے لئے قومی خدمت اسکیم ایوارڈتقسیم کئے۔ نوجوانوں کے امور اور کھیلوں کے مرکزی وزیر جناب انوراگ ٹھاکر اور نوجوانوں کے امور اور کھیل کے وزیر مملکت جناب نسیتھ پرمانک نے ایوارڈکی تقریب میں شرکت کی۔ سکریٹری، یوتھ افیئر، شری سنجے کمار اور سکریٹری، اسپورٹس، شریمتی۔ سجاتا چترویدی اور وزارت کے سینئر افسران اور دیگر معززین بھی اس موقع پر موجود تھے۔
نوجوانوں کے امور اور کھیلوں کی وزارت، نوجوانوں کے امور کا محکمہ ملک میں این ایس ایس کو مزید فروغ دینے کے لیے ہر سال یونیورسٹیوں/+2 کونسل، پروگرام آفیسرز/این ایس ایس یونٹس اور این ایس ایس کے رضاکاروں کی طرف سے رضاکارانہ کمیونٹی سروس میں نمایاں خدمات کو تسلیم کرنے اور انعام دینے کے لیے نیشنل سروس سکیم ایوارڈ سے نوازتا ہے ۔ اس وقت، این ایس ایس کے پاس ملک بھر میں تقریباً 40 لاکھ رضاکار ہیں۔ سال 2020-21 کے لیے 3 مختلف زمروں میں نیشنل سروس اسکیم  ایوارڈ کی تفصیلات درج ذیل ہیں:
|
|
نمبرشمار
|
|
زمرے
|
|
ایوارزکی تعداد
|
|
ایوارڈ کی قدر
|
|
1
|
|
یونیورسٹی /+2 کونسل
|
|
2
|
|
پہلا ایوارڈ: 5,00,000 روپئے  یونیورسٹی/ +2 کونسل کو ٹرافی کے ساتھ۔
پروگرام کوآرڈینیٹر کو ایک سرٹیفکیٹ اور چاندی کا تمغہ۔
دوسرا ایوارڈ: 3,00,000 لاکھ روپے  یونیورسٹی/ +2 کونسل کو ٹرافی کے ساتھ۔
پروگرام کوآرڈینیٹر کو ایک سرٹیفکیٹ اور چاندی کا تمغہ۔
|
|
2
|
|
این ایس ایس یونٹ اوران کے پروگرام آفیسرس
|
|
10+10
|
|
ہر این ایس ایس یونٹ کو 2,00,000 روپے ، ٹرافی کے ساتھ۔
1,50,000 روپے ہر پروگرام آفیسر کو سرٹیفکیٹ اور چاندی کے تمغہ کے ساتھ۔
|
|
3
|
|
این ایس ایس رضاکار
|
|
30
|
|
ہر رضاکار کو 1,00,000 روپے ، ایک سرٹیفکیٹ اورچاندی کے تمغہ کے ساتھ۔
این ایس ایس ایک مرکزی شعبے کی اسکیم ہے جس کا آغاز سال 1969 میں رضاکارانہ کمیونٹی سروس کے ذریعے طالب علم نوجوانوں کی شخصیت اور کردار کی نشوونما کے بنیادی مقصد کے ساتھ کیا گیا تھا۔ این ایس ایس کی نظریاتی سمت مہاتما گاندھی کے نظریات سے متاثر ہے۔
این ایس ایس کا یہ نعرہ "میں نہیں، لیکن آپ" مناسب ترین نعرہ ہے ۔
مختصرطور پر این ایس ایس کے رضاکار سماجی اہمیت کے مسائل پر باقاعدہ اور خصوصی کیمپنگ سرگرمیوں کے ذریعے کام کرتے ہیں، جو کمیونٹی کی ضروریات کے مطابق سامنے آتے رہتے ہیں۔ اس طرح کے مسائل میں  خواندگی اور تعلیم،  صحت، خاندانی بہبود اور غذائیت،  ماحولیات کا تحفظ،  سماجی خدمت کے پروگرام،  خواتین کو بااختیار بنانے کے پروگرام،  اقتصادی ترقی سے منسلک سرگرمیاں ،  آفات کے دوران بچاؤ اور راحت،  صفائی ستھرائی سے متعلق سرگرمیاں وغیرہ پروگرام شامل ہیں ۔
ایوارڈز کی تفصیلات کے لئے یہاں کلک کریں:
وزارت اطلاعات ونشریات
دوردرشن کا خبروں کا مواد اب آسٹریلیا میں دستیاب ہوگا
نئی دہلی، 21 مارچ 2022:
بھارت اور آسٹریلیا کے درمیان باہمی دوستانہ تعلقات کو مزید مستحکم کرتے ہوئے بھارت کے عوامی نشریاتی ادارے پرسار بھارتی نے نشریات کے شعبے میں تعاون کو فروغ دینے ک خاطر 21 مارچ 2022 کو آسٹریلیا کی پبلک سروس براڈ کاسٹر اسپیشل براڈ کاسٹنگ سروس  کے ساتھ مفاہمت نامے پر دستخط کیے ہیں۔
اس سے آسٹریلیا میں مقیم بھارتی باشندوں میں ڈی ڈی نیوز، ڈی ڈی انڈیا اور ڈی ڈی نیوز کی متعدد زبانوں کی خدمات کی رسائی مل سکے گی۔ اس مفاہمت نامے کے ذریعے دونوں براڈ کاسٹرز متعدد اقسام کو محیط پروگراموں کی مشترکہ تیاری اور مشترکہ نشریات میں مواقع تلاش کریں گے۔ وہ ثقافت، تعلیم، سائنس، تفریح، کھیل، خبریں، سفر، موسیقی اور فنون لطیفہ کے شعبوں میں پروگراموں  کا تبادلہ بھی کریں گے۔
دونوں عوامی نشریاتی ادارے پیشہ ور افراد کا تبادلہ بھی کریں گے اور تکنیکی معلومات اور پروگرام کی پیداوار وغیرہ کے بارے میں معلومات کا اشتراک کرنے کے لیے اپنی تربیت کا اہتمام کریں گے۔ وہ ایک دوسرے کو معلومات کی فراہمی اور دیگر تنظیمی اور تکنیکی معاونت سمیت سہولیات اور عمومی معاونت فراہم کریں گے۔
بھارت کے سیکرٹری خارجہ ہرش وردھن شرینگلا نے اس مفاہمت نامے کے بارے میں نامہ نگاروں سے بات چیت کرتے ہوئے کہا کہ اس سے پروگراموں کا تبادلہ، اس شعبے میں مہارت کا تبادلہ ہوسکے گا اور آسٹریلیا میں ڈی ڈی انڈیا، ڈی ڈی نیوز اور ڈی ڈی سہیادری کے لیے ٹی وی چینلوں پر روزانہ سلاٹ کی سہولت حاصل ہوگی۔
خواتین اور بچوں کی ترقیات کی وزارت
بچوں کے استحصال سے متعلق جامع قانون
نئی دہلی،12؍جولائی۔ خواتین اور بچوں کی ترقی کی مرکزی وزیر محترمہ اسمرتی زوبن ایرانی نے اپنے ایک تحریری جواب میں آج لوک سبھا کو بتایا کہ بچوں کی غیر قانونی تجارت سمیت افراد کی اسمگلنگ کے مختلف پہلوؤں کے مسائل سے نمٹنے کی غرض سے خواتین اور بچوں کی ترقی کی وزارت کے ذریعہ افراد کی غیر قانونی تجارت کے معاملے میں  ایک جامع قانون کا مسودہ تیار کیا گیا ہے۔ اس بل کا مقصد افراد کی غیر قانونی تجارت کی روک تھا، متاثرہ افراد کی بہتر دیکھ بھال، تحفظ، بازآبادکاری کرنا، خطاکاروں کے خلاف قانونی کارروائی کرنا اور ان سے متعلق معاملات کو جوڑنا شامل ہے۔ مذکورہ بل لوک سبھا میں منظور ہو گیا تھا اور اسے راجیہ سبھا میں پیش کرنے اور اسے منظور کرنے کے لئے بھیج دیا گیا تھا، لیکن راجیہ سبھا میں اس پر غور نہیں ہو سکا۔ 16ویں لوک سبھا کی مدت ختم ہونے کے ساتھ ہی یہ بل ختم ہو گیا تھا۔ حکومت مناسب ضابطہ جاتی کارروائیوں کے بعد اس بل کو دوبارہ پیش کرنے کے لئے اقدامات کر رہی ہے۔
افرادکی غیر قانونی تجارت  صرف ان متاثرین کے تناظر میں ہے، جو بچے ہیں اور جن کی غیر قانونی تجارت کی گئی ہے، وہ جنسی استحصال کا شکار ہوئے ہیں۔ اس بل کا مسودہ تیار کرنے کے دوران حکومت نے غیر سرکاری اداروں  سمیت متعدد شراکت داروں اور ماہرین کے ساتھ مشاورت کی تھی اور ان کے ذریعہ دیئے گئے مشوروں پر غور کیا تھا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش س ۔ک ا
U- 3088
(Visitor Counter : 67
وزارت دفاع
دفاعی سیکٹر میں میک ان انڈیا
دفاع کے وزیر مملکت جناب اجے بھٹ نے آج راجیہ سبھا میں ڈاکٹر انل اگروال کے ذریعے پوچھے گئے ایک سوال کے تحریری جواب میں اطلاع فراہم کی کہ حکومت نے پچھلے کچھ سالوں میں کئی پالیسی اقدامات کیے ہیں اور ملک میں دفاعی مینوفیکچرنگ اور ٹیکنالوجی میں خود کفالت کو فروغ دے کر دفاعی سازوسامان کے اندرون ملک ڈیزائن، ترقی اور تیاری کی حوصلہ افزائی کے لیے اصلاحات کی ہیں۔ ان اقدامات میں دیگر باتوں کے ساتھ دفاعی خریداری کے طریقہ کار  2020 کے تحت گھریلو ذرائع سے سرمایہ کی اشیاء کی خریداری کی ترجیح، مارچ 2022 میں صنعت کی قیادت میں ڈیزائن اور ترقی کے لیے 18 بڑے دفاعی پلیٹ فارمز کا اعلان؛ سروسز کی کل 411 ساز و سامان کی چار ‘مثبت انڈیجنائزیشن لسٹ’ اور دفاعی سرکاری سیکٹر کی کمپنیوں  کی کل 3738 اشیاء کی تین ‘مثبت انڈیجنائزیشن لسٹ’ کا نوٹیفکیشن، جس کے لیے ان کے خلاف بتائی گئی ٹائم لائن سے آگے کی درآمد پر پابندی ہوگی، طویل مدتی صنعتی لائسنسنگ کے عمل کو آسان بنانا؛ براہ راست غیر ملکی سرمایہ کاری  کی پالیسی کو آزادانہ بنانا جو خودکار راستے کے تحت 74 فیصد ایف ڈی آئی کی اجازت دیتا ہے، طریقہ کار کو آسان بنانا؛ مشن ڈیف اسپیس کا آغاز؛ اسٹارٹ اپس اور بہت چھوٹی، چھوٹی اور درمیانہ درجے کی صنعتوں  پر مشتمل دفاعی مہارت  اسکیم کے لیے اختراعات کا آغاز؛ سرکاری خریداری  آرڈر 2017 کا نفاذ؛ ہندوستانی صنعتوں بشمول ایم ایس ایم ایز کے ذریعہ دیسی بنانے کی سہولت فراہم کرنے کے لیے سریجان نام کے ایک انڈیجنائزیشن پورٹل کا آغاز؛ سرمایہ کاری کو راغب کرنے پر زور کے ساتھ آفسیٹ پالیسی میں اصلاحات اور دفاعی مینوفیکچرنگ کے لیے اعلیٰ ملٹی پلائرز تفویض کرکے ٹیکنالوجی کی منتقلی اور دو دفاعی صنعتی راہداریوں کا قیام، ایک ایک اتر پردیش اور تمل ناڈو میں؛ دفاعی تحقیق اور ترقی  کو صنعت، اسٹارٹ اپس اور اکیڈمی کے لیے 25 فیصد دفاعی آر اینڈ ڈی بجٹ کے ساتھ کھولنا؛ ملکی ذرائع سے خریداری وغیرہ کے لیے فوجی جدید کاری کے دفاعی بجٹ کے مختص میں بتدریج اضافہ وغیرہ شامل ہیں۔
گھریلو صنعتوں سے مقامی بنانے اور خریداری پر توجہ دینے کے ساتھ گھریلو دفاعی پیداوار کے ماحولی نظام کے تمام بڑے شعبے جیسے ہتھیار، گولہ بارود، لڑاکا طیارے، ہیلی کاپٹر، میزائل سسٹم، جنگی جہاز، آبدوزیں، بکتر بند گاڑیاں، راڈار، مواصلاتی نظام، نگرانی کے نظام وغیرہ نے مذکورہ بالا اقدامات سے فائدہ اٹھایا ہے اور گھریلو صنعتوں بشمول ایم ایس ایم ایز اور اسٹارٹ اپس کی ترقی کو بھی فروغ دیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 72
جدید اور قابل تجدید توانائی کی وزارت
کابینہ کو قابل تجدید توانائی کے شعبے میں امداد باہمی پر بھارت اور تاجکستان کے درمیان مفاہمت نامے سے مطلع کیا گیا
نئی دہلی، 28 فروری 2019؍وزیر اعظم جناب نریندر مودی کے زیر صدارت مرکزی کابینہ کو قابل تجدید توانائی کے شعبے میں امداد باہمی پر بھارت اور تاجکستان کے درمیان مفاہمت نامے سے مطلع کیا گیا۔ اس مفاہمت نامے پر 8 اکتوبر 2018ء کو دستخط کئے گئے تھے۔
فوائد:
اس مفاہمت نامے سے باہمی فوائد ، یکسانیت کی بنیادپر جدید اور قابل تجدید توانائی کے شعبے میں دوطرفہ تکنیکی امداد باہمی کی حوصلہ افزائی اور اس کے فروغ کے لئے بھارت اور تاجکستان کے درمیان ایک کوآپریٹیو ادارہ جارتی تعلق کے لئے ایک بنیاد کے قیام کا راستہ ہموار ہوگا۔اس میں جدید اور قابل تجدید توانائی کی ترقی اور اسٹوریج ٹیکنالوجیز پر توجہ مرکوز کی جائے گی۔سائنسی اور تکنیکی افراد کے تبادلے اور تربیت، سائنسی اور ٹیکنالوجی معلومات اور ڈیٹا کے تبادلے، ورکشاپ، سیمینار اور ورکنگ گروپ کا انعقاد ، آلات کی منتقلی،باہمی مفادات کے موضوعات پر مشترکہ ریسرچ یا تکنیکی پروجیکٹوں کی ترقی اور دوسرے طریقہ کاروں ، جیسا کہ دونوں ممالک فیصلہ کریں گے، کے ذریعے دونوں ملکوں کے درمیان امداد باہمی کو تقویت ملے گی۔
م ن۔ن ا۔ن ع
U: 1323
(Visitor Counter : 51